На основу члана 8. Закона о јавним службама (Службени гласник РС, бр. 42/1991, 71/1994, 79/2005, 83/2014), члана 81. Закона о буџетском систему (Службени гласник РС, бр. 54/2009, 73/2010, 101/2010, 101/2011, 93/2012, 62/2013, 63/2013, 108/2013, 142/2014, 68/2015, 103/2015, 99/2016, 113/2017, 95/2018), у вези са применом Закона о донацијама и хуманитарној помоћи (Службени лист СРЈ, бр. 53/2001, 61/2001, 36/2002, Службени гласник РС, бр. 101/2005), на основу члана 119. Закона о основама система образовања и васпитања (''Сл. гласник РС'' 88/17, 27/18 и 10/19) и члана 113. став 1. тачка 1) Статута ОШ „Милан Благојевић“ Лучани (у даљем тексту: Статут), Школски одбор ОШ „Милан Благојевић“ Лучани је на седници од 30.10.2019. године, донео је

**ПРАВИЛНИК О ДОНАЦИЈАМА И ХУМАНИТАРНОЈ ПОМОЋИ У ОШ“ЕМИЛИЈА ОСТОЈИЋ“ПОЖЕГА**

# ОСНОВНЕ ОДРЕДБЕ Предмет акта

**Члан 1.**

Овим Правилником уређују се начин, поступак и контрола пријема и реализације донација и хуманитарне помоћи чији је прималац или корисник ОШ „Милан Благојевић“ Лучани ( у даљем тексту:Школа).

# Примена акта Члан 2.

Овај Правилникпримењује се на донације и поклоне чији је прималац Школа, без обзира на даваоца и основ донације.

Донација у смислу овог Правилника је наменски или ненаменски бесповратан приход, који се остварује на основу писаног уговора између даваоца и примаоца донације.

Израз „донације“ у смислу овог Правилника обухвата донације у складу са законом који уређује донације и хуманитарну помоћ и поклоне, у смислу закона којим се уређују порези на имовину.

Одредбе овог Правилника које се односе на пријем донација, сходно се примењују у случају да је Школа корисник донације, ако другачије није уређено општим актом оснивача Школе.

# Предмет донације Члан 3.

Предмет донације могу бити роба, услуге, новац, хартије од вредности, имовинска и друга

права.

Предмет донације мора испуњавати услове прописане за стављање у промет и употребу на тржишту Републике Србије, у складу са домаћим прописима и међународним уговорима.

Ако је предмет донације роба из иностранства, она мора испуњавати услове у погледу здравствене, еколошке или друге врсте контроле, као и контроле квалитете, у складу са прописима Републике Србије.

Ако је прописом Републике Србије прописана обавеза прибављања дозволе за увоз робе која представља предмет донације, Школаприбавља такву дозволу.

Предмет донације не може бити роба чији су промет и употреба забрањени у земљи порекла или земљи производње.

Донације у виду новца, уплаћују се на рачун Школе, са посебно дефинисаном наменом донације.

# Давалац донације Члан 4.

Давалац донације је домаће или страно физичко или правно лице које даје донацију.

Давалац донације не може бити физичко или правно лице:

1. над којим корисник донације врши контролу или надзор,
2. које представља повезано лице са директором школеили њеном *оснивачу*, у смислу прописа којима се уређује спречавање сукоба интереса при вршењу јавних функција.

# Вредност предмета донације Члан 5.

Вредност предмета донације мора бити процењива и мора бити тачно исказана у уговору о донацији.

Вредност предмета донације приказује се у финансијском извештају Школе.

# Намена донације Члан 6.

Ако намена донације није унапред одређена одлуку о томе доноси директор Школе(у даљем тексту: директор), ако прописима који уређују рад Школе другачије предвиђено.

Намена донације мора бити у складу са важећим законима и другим прописима и општим актима Школе.

Уговором о донацији, предмет донације може бити наменски опредељен једном од ИО Школе.

# ПРИЈЕМ ДОНАЦИЈА Предлог за давање донације

**Члан 7.**

Лице које жели да дâ донацију доставља писани предлог за давање донације.

На основу предлога за давање донације, процењује се оправданост и исплативост предложене донације, у складу са члановима 8. и 9. овог Правилника.

# Оправданост и исплативост донације Члан 8.

Донација је оправдана ако њена намена, односно начин трошења и коришћења одговарају потребама примаоца и корисника донације.

Донација није исплатива ако су процењени трошкови одржавања и коришћења у наредне три године од пријема донације већи од њене вредности наведене у уговору о донацији.

# Процена оправданости и исплативости донације Члан 9.

Директор Школе(у даљем тексту: *директор*) образује комисију за процену оправданости и исплативости предложене донације (у даљем тексту: Комисија).

Комисија има најмање три члана из реда запослених у Школи, у зависности од предмета донације.

Комисија доставља директору образложену анализу оправданости и исплативости донације са мишљењем у року од 8 дана од дана свог образовања.

Обавезни делови анализе из става 3. овог члана су:

* процена постојања потребе за предметом предложене донације, и
* процена трошкова коришћења и одржавања предмета предложене донације, укључујући и евентуалне прикривене трошкове.

Приликом процене трошкова коришћења и одржавања предмета предложене донације, Комисија сходно примењује одредбе закона који уређује јавне набавке о критеријуму економски најповољније понуде, а посебно следеће елементе критеријума:

* текући трошкови,
* еколошке предности и заштита животне средине,
* енергетска ефикасност,
* сервисирање и техничка помоћ,
* гарантни период и врста гаранције,
* обавезе у погледу резервних делова, и
* пост-гаранцијско одржавање.

На основу анализе, Комисија даље мишљење у коме утврђује:

* да је предложена донација оправдана и исплатива,
* да предложена донација није оправдана,
* да предложена донација није исплатива,
* да предложена донација није нити оправдана, нити исплатива.

# Одлука о предлогу донације и закључивање уговора Члан 10.

О предлогу донације одлучује директор Школена основу анализе и мишљења из става 8. овог Правилника.

Ако директор одлучи да прихвати донацију, закључује се уговор о донацији, у складу са прописима који уређују донације и рад директора.

Ако директор одлучи да не прихвати донацију, Школа о тој одлуци обавештава лице које је дало предлог донације.

# Уговор о донацији Члан 11.

Ако то другим актом школе или оснивача Школеније другачије предвиђено, уговор о донацији закључује се у писаној форми и обавезно садржи податке о: уговорним странама, предмету и вредности донације, намени донације, начину и року извршења донације, извештавању даваоца донације о реализацији донације, условима за измену или раскид уговора о донацији и одредбе о решавању спорова.

# РЕАЛИЗАЦИЈА ДОНАЦИЈЕ Евиденција о донацијама

**Члан 12.**

*Школа* води евиденцију о примљеним донацијама која садржи:

* уговоре о донацијама
* анализе оправданости исплативости предложених донација у складу са чланом 9. овог Правилника
* одлуке о прихватању донација, у складу са чланом 10. овог Правилника
* извештаје о реализацији донација, у складу са чланом 13. овог Правилника
* извештаје о коришћењу донација, у складу са чланом 13. овог Правилника

Подаци из евиденција из става 1. овог члана објављују се на веб презентацији Школеуз поштовање прописа о заштити података о личности.

# Извештавање о реализацији и коришћењу донације Члан 13.

Школа је дужна да донацију користи наменски, у складу са уговором о донацији.

Ненаменско коришћење средстава прибављених донацијом санкционише се у складу са прописима о запосленим у јавним службама.

Директор Школесачињава извештај о реализацији донације који доставља даваоцу донације.

На основу евиденције из члана 12. овог члана Школа годишње доставља Школском одборуи оснивачузбирни извештај о свим примљеним донацијама, који садржи податке о: броју и предмету предложених донација; броју и предмету потписаних уговора о донацијама; њиховој реализацији; броју одбијених предлога за давање донација и разлозима због којих су ови предлози одбијени.

Ако предмет донације захтева одржавање или набавку додатне робе или услуга за њено коришћење, саставља се и извештај о коришћењу донације, најкасније до 31. јануара текуће године за претходну годину, који се доставља оснивачу Школе.

# Надзор над спровођењем Правилника

**Члан 14.**

Надзор над спровођењем овог Правилникаобавља се у оквирима система за финансијско управљање и контролу који у Школифункционише у складу са законом који уређује буџетски систем.

# ЗАВРШНЕ ОДРЕДБЕ Отпочињање вођења евиденције

**Члан 15.**

У року од месец дана од ступања на снагу овог Правилника директор школеименоваће запосленог или запослене задужене за вођење евиденције из члана 12. овог Правилника.

У року од шест месеци од ступања на снагу Правилника у евиденцију из члана 12. Овог Правилника задужени запослени унеће постојеће податке о свим примљеним донацијама у текућој и претходној години.

# Објављивање и ступање на снагу Члан 16.

Овај Правилник објављује се на огласној табли Школе.

Правилник ступа на снагу осамог дана од дана објављивања на огласној табли школе.

**Председник Школског одбора**

**Винојла Мосић**

Деловодни бр.426/1 од 30.10.2019.године

Објављен на огласној табли дана 31.10.2019.године

Ступио на снагу дана 8.11.2019.године

**Секретар Школе**

**Лидија Пантелић Кртинић**